
1. sz. melléklet
FPH061/530-       /2014
M e g á l l a p o d á s

a 2015. évi bérleti és használati díjról

amely létrejött egyrészről a Fővárosi Csatornázási Művek Zártkörűen Működő  Részvénytársaság (1087 Budapest, Asztalos Sándor u. 4., cégjegyzékszám: 01-10-042418, adószám: 10893850-2-44, statisztikai számjel: 10893850-9001-114-01, képviseletében eljár: Palkó György vezérigazgató), mint Bérlő, 

másrészről Budapest Főváros Önkormányzata (1052 Budapest, Városház u. 9-11., törzskönyvi azonosító: 735638, adószám: 15735636-2-41, bankszámlaszám: 11784009-15490012, képviseli: Tarlós István főpolgármester), mint Bérbeadó
együttesen: Felek között, alulírott napon az alábbi feltételekkel:

Preambulum

Felek rögzítik, hogy közöttük a Bérbeadó tulajdonát képező, közműves szennyvízelvezetést szolgáló víziközművek tárgyában 2001. szeptember 7. napján Bérleti és Üzemeltetési (Keret) Szerződés jött létre, amelyet Felek többször módosítottak (a legutóbbi a 2012. december 19-i 5. számú módosítás).
Felek között 2006. január 24-én a BKSZTT kapcsolódó létesítményeinek üzemeltetésére vonatkozó Bérleti és Üzemeltetési Szerződés jött létre, melyet Felek többször módosítottak (a legutóbb 2012. 07.11-i 2. számú módosítással). 
Fenti szerződések mellett Felek legutóbb 2014. május 15. napján kötöttek Megállapodást a 2014.évi bérleti és használati díjról, valamint a 2013. év pénzügyi elszámolásáról.

A. A Fővárosi Önkormányzat tulajdonában lévő eszközök bérleti és használati díja

1. Felek megállapodnak abban, hogy a jelen megállapodásban hivatkozott megállapodások alapján a Bérlő a vagyontárgyak bérletéért és használatáért 2015. évben nettó 2.515.475 ezer Ft/ év, azaz Kettőmilliárd-ötszáztizenötmillió-négyszázhetvenötezer Ft/év bérleti és használati díjat  + a mindenkor hatályos áfá-t fizet. 

B. Pénzügyi elszámolások

1. Felek rögzítik, hogy a 2015. évi bérleti és használati díj kiszámlázása és átutalása a Preambulumban hivatkozott szerződések előírásai szerint történik. Eszerint:

A Bérlő számla ellenében havonta egyenlő összegben köteles a bérleti és használati díjat megfizetni az Önkormányzatnak. 

2. Az A.1. pontban foglalt éves díjnak megfelelően, a 2015 évben havonta nettó 209.622.917 Ft (amelyet a mindenkor hatályos ÁFA kulccsal számított AFA terhel) bérleti és használati díjról a Bérbeadó számlát állít ki, amelyet a Bérlő a tárgyhót követő hónap 10. napjáig, a decemberi számlát december 23. napjáig, a Bérbeadó számlája ellenében, banki átutalással fizeti meg a Bérbeadó alábbi bankszámlájára:
OTP és Kereskedelmi Bank Zrt. Budapest Önkormányzat Fiók
Fővárosi Önkormányzat Költségvetési Elszámolási Számla 11784009-15490012 sz. bankszámla.

3. Felek rögzítik, hogy a bérleti és használati díj összege 2015. évben nettó 2.515.475 ezer Ft, amelyet a mindenkor hatályos ÁFA kulccsal számított AFA terhel. 

C. Egyéb megállapodások

1. Felek megállapodnak abban, hogy a jelen szerződés B.2. pontjában rögzített fizetési kötelezettségeik késedelmes teljesítése esetén, a késedelembe eső fél, a késedelembe esés időpontjától késedelmi kamat megfizetésére köteles. A késedelmi kamat mértékét a jegybanki alapkamattal megegyezően állapítják meg. 

2. Felek megállapodnak abban, hogy a Bérlőt terhelő, jelen szerződés B. pontjaiban foglalt és meghatározott fizetési kötelezettségeik érvényesítésén túl, jelen szerződés vagy más jogviszony alapján egymással szemben fennálló követeléseiket beszámítással nem érvényesíthetik. 

3. Felek kijelentik, hogy a fentebb rögzített elveknek megfelelően a megállapodást minden évben megkötik, mindaddig, amíg a Társaság és az Önkormányzat között 1997. november 3-án létrejött Közüzemi Szolgáltatási Szerződés hatályban van és alkalmazandó. 

Jelen megállapodás nem szabályozott kérdéseiben a Polgári Törvénykönyvről szóló 2013. évi V. törvény vonatkozó előírásai az irányadóak.

Budapest, 2014. 

